Masallacin Gurgi (Larabci: جامع قرجي) masallaci ne a Tripoli, Libya. Yana cikin tsakiyar tsohuwar Tripoli (madina) a matsayin wani ɓangare na hadadden gine-ginen tarihi. Masallacin wani muhimmin wurin jan hankalin 'yan yawon bude ido ne, kamar yadda yankin yake baki daya; nan kusa akwai Arch na Roman na Marcus Aurelius. Mustafa Gurgi ne ya dauki nauyin gina masallacin kuma aka gina shi a shekarar 1834. Tripoli a lokacin tana karkashin mulkin Ottoman Pasha Yusuf Karamanli, wanda mulkinsa ya fadada daga 1795 zuwa 1832. Masallacin Gurgi an gina shi ne da umarnin kyaftin din ruwa Mustafa Gurgi. Gurgi kalmar larabci ce wacce ke nufin "daga Georgia". Daga hannun dama na ƙofar akwai gidan kwana wanda ke ɗauke da kaburburan Gurgi da danginsa.